钦定古今图书集成/明伦汇编/氏族典/第580卷 > 耶律和尚
## 钦定古今图书集成/明伦汇编/氏族典/第580卷 > 耶律和尚

按《辽史耶律和尚传》，和尚字特抹，系出季父房。善滑
稽。重熙初，补祗候郎君。时帝笃于亲亲，于和尚尤狎
爱，然未尝有过，上益重之。历积庆、永兴宫使，累迁至
同知南院宣徽使事、南面林牙。十六年，出为怀化军
节度使，俄召为御史大夫。二十三年，加检校太师，卒。
和尚雅有美行，数以财恤亲友，然嗜酒不事事，人称
为“酒仙云。”